1994R1831 — DA — 01.01.2006 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1831/94

af 26. juli 1994

om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af Samhørighedsfonden, samt om oprettelse af et informationssystem på dette område







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1164/94 af 16. maj 1994 om oprettelse af Samhørighedsfonden ( 1 ), særlig artikel 12, stk. 5, og ud fra følgende betragtninger: ud fra følgende betragtninger: I artikel 12 i forordning (EF) nr. 1164/94 er de principper fastlagt, der inden for Fællesskabet gælder for bekæmpelsen af uregelmæssigheder og tilbagebetaling af uretmæssigt udbetalte beløb som følge af en overtrædelse eller tilsidesættelse af reglerne for Samhørighedsfonden; denne forordnings bestemmelser bør finde anvendelse på samtlige finansielle interventioner, som omhandles i artikel 3 i forordning (EF) nr. 1164/94; denne forordning indeholder kun bestemmelser om nogle af aspekterne ved de omhandlede medlemsstaters forpligtelser efter artikel 12, stk. 2, i forordning (EF) nr. 1164/94 og bør derfor ikke tilsidesætte de øvrige forpligtelser, der følger af anvendelsen af samme artikel 12; for at sikre Fællesskabet et bedre kendskab til de forholdsregler, medlemsstaterne træffer til bekæmpelse af uregelmæssigheder, bør det fastlægges, hvilke nationale bestemmelser Kommissionen skal have meddelelse om; for at få kendskab til arten af de svigagtige fremgangsmåder og til de finansielle følger af uregelmæssighederne, og for at kunne gennemføre tilbagebetaling af beløb, der er udbetalt uberettiget, er det nødvendigt, at Kommissionen hvert kvartal underrettes om de tilfælde af uregelmæssigheder, der har været; meddelelserne skal suppleres med oplysninger om, hvorledes den retslige eller administrative forfølgning, der er indledt, forløber; Kommissionen bør systematisk underrettes om tilfælde, hvor der indledes retslig eller administrativ forfølgning med henblik på iværksættelse af sanktioner over for personer, som har begået uregelmæssigheder; det bør sikres at der systematisk oplyses om de foranstaltninger, medlemsstaterne træffer for at sikre Fællesskabets økonomiske interesser; det bør præciseres, hvilke procedurer der skal anvendes mellem medlemsstaterne og Kommissionen i de tilfælde, hvor det viser sig umuligt at inddrive beløb, der er mistet som følge af uregelmæssigheder; der bør fastsættes en nedre grænse for, hvilke uregelmæssigheder medlemsstaterne automatisk skal give meddelelse om; denne forordning bør ikke indvirke på medlemsstaternes strafferetlige regler eller på reglerne om gensidig bistand på det strafferetlige område; Fællesskabet bør kunne bidrage til omkostninger og direkte sagsomkostninger i forbindelse med retssager; for at forhindre uregelmæssigheder bør samarbejdet mellem medlemsstaterne og Kommissionen styrkes, samtidig med at principperne om fortrolighed overholdes; det skal præciseres, at bestemmelserne i denne forordning også finder anvendelse i tilfælde af, at en betaling, der skulle have været foretaget under Samhørighedsfonden, ikke er blevet det som følge af en uregelmæssighed — UDSTEDT FØLGENDE FORORDNING:







Artikel 1

Uden at de forpligtelser, der direkte følger af anvendelsen af artikel 12 i forordning (EF) nr. 1164/94, tilsidesættes, gælder foranstaltningerne i denne forordning alle former for aktiviteter, som fastlagt i artikel 3 i forordning (EF) nr. 1164/94.

Denne forordning griber ikke ind i medlemsstaternes nationale strafferetlige bestemmelser eller om gensidig bistand på det strafferetlige område.

▼M1

Artikel 1a

I denne forordning forstås ved:

1) »uregelmæssighed«: enhver overtrædelse af en fællesskabsbestemmelse, som kan tilskrives en økonomisk beslutningstagers handling eller undladelse, der skader eller kunne skade De Europæiske Fællesskabers almindelige budget ved afholdelse af en uretmæssig udgift

2) »økonomisk beslutningstager«: enhver fysisk eller juridisk person samt enhver enhed, der deltager i gennemførelsen af fondenes interventioner, bortset fra medlemsstaterne, når disse deltager i udøvelsen af offentlig myndighed

3) »første administrative eller retslige konstatering«: den første skriftlige vurdering fra en kompetent administrativ eller retslig myndigheds side, ved hvilken det på grundlag af konkrete forhold konkluderes, at der er begået en uregelmæssighed, uden at dette dog berører muligheden for, at denne konklusion senere enten kan revideres eller trækkes tilbage som følge af udviklingen i den administrative eller retslige procedure

4) »mistanke om svig«: en uregelmæssighed, der giver anledning til indledning af en administrativ og/eller retslig procedure på nationalt niveau for at fastslå, om der foreligger en forsætlig adfærd, navnlig svig ifølge definitionen i artikel 1, stk. 1, litra a), i konventionen om beskyttelse af De Europæiske Fællesskabers finansielle interesser

5) »konkurs«: insolvensbehandling som defineret i artikel 2, litra a), i Rådets forordning (EF) nr. 1346/2000 ( 2 ).

▼M1 —————

▼B

Artikel 3

▼M1

1. I løbet af de to måneder efter afslutningen af hvert kvartal sender de medlemsstater, som modtager støtte, Kommissionen en opgørelse over de uregelmæssigheder, som har givet anledning til den første administrative eller retslige konstatering.

I den forbindelse giver medlemsstaterne under alle omstændigheder oplysning om:

a) hvilket projekt eller hvilken foranstaltning der er tale om og projektets nummer eller CCI-kode (Code Commun d'Identification)

b) hvilken bestemmelse der er blevet overtrådt

c) datoen for og kilden til den første oplysning, som har givet anledning til formodning om en uregelmæssighed

d) hvilke fremgangsmåder der er benyttet i forbindelse med uregelmæssigheden

e) hvorvidt denne fremgangsmåde i givet fald giver anledning til mistanke om svig

f) hvorledes uregelmæssigheden er blevet opdaget

g) i givet fald de berørte medlemsstater og tredjelande

h) på hvilket tidspunkt eller i hvilket tidsrum uregelmæssigheden er begået

i) hvilke af medlemsstaternes kontorer eller organer der har konstateret uregelmæssigheden, og hvilke myndigheder der har ansvaret for den administrative og/eller retlige opfølgning

j) datoen for den første administrative eller retslige konstatering

k) angivelse af de implicerede fysiske og/eller juridiske personer eller andre enheder, der deltager, undtagen i de tilfælde, hvor denne angivelse ikke kan være til nytte i bekæmpelsen af uregelmæssighederne som følge af den pågældende uregelmæssigheds karakter

l) det samlede beløb afsat til det pågældende projekt eller den pågældende foranstaltning og fordelingen af samfinansieringen mellem Fællesskabets bidrag og nationale og private bidrag

m) det beløb, uregelmæssigheden vedrører, og fordelingen mellem Fællesskabets bidrag og nationale og private bidrag; når der ikke er udbetalt offentlige bidrag til de personer og/eller andre enheder, der er nævnt i litra k), de beløb, der ville være blevet uretmæssigt udbetalt, hvis uregelmæssigheden ikke var blevet konstateret

n) en eventuel suspension af betalinger og mulighederne for inddrivelse

o) beskrivelse af den uretmæssige udgift.

Som en undtagelse fra stk. 1 skal følgende tilfælde ikke indberettes:

— de tilfælde, hvor uregelmæssigheden udelukkende består i en hel eller delvis manglende gennemførelse af en foranstaltning, som er medfinansieret af fællesskabsbudgettet, på grund af gennemførelsesorganets eller den endelige støttemodtagers konkurs. Uregelmæssigheder forud for en konkurs og enhver mistanke om svig skal imidlertid indberettes

— de tilfælde, som gennemførelsesorganet eller den endelige støttemodtager indberetter til den administrative myndighed, enten frivilligt eller inden den kompetente myndighed selv har opdaget uregelmæssigheden, hvad enten dette sker før eller efter ydelsen af det offentlige bidrag

— de tilfælde, hvor den administrative myndighed konstaterer en fejl vedrørende det finansierede projekts støtteberettigelse og korrigerer inden udbetaling af det offentlige bidrag.

▼B

2. Såfremt visse af de oplysninger, som er nævnt under artikel 1, særlig oplysninger om de i forbindelse med uregelmæssigheden benyttede fremgangsmåder og om, hvorledes uregelmæssigheden er blevet opdaget, ikke foreligger, supplerer medlemsstaterne i videst muligt omfang oplysningerne, når de efterfølgende kvartalsopgørelser fremsendes til Kommissionen.

3. Hvis nationale bestemmelser foreskriver tavshedspligt under sagsbehandlingen, forudsætter videregivelsen af disse oplysninger en tilladelse fra den pågældende retslige myndighed.

Artikel 4

Hver medlemsstat underretter omgående Kommissionen og eventuelt de øvrige berørte medlemsstater om sådanne konstaterede eller formodede uregelmæssigheder:

— som må frygtes meget hurtigt at få virkninger uden for statens område og/eller

— om sådanne, som viser, at en ny svigagtig fremgangsmåde er benyttet.

Artikel 5

1. I løbet af de første to måneder efter hver kvartals udløb giver medlemsstaterne under henvisning til eventuelle tidligere meddelelser i henhold til artikel 3 Kommissionen underretning om forfølgning, der er indledt som følge af de uregelmæssigheder, der er givet meddelelse om, samt om væsentlige ændringer i denne forfølgning, og navnlig om:

— størrelsen af de stedfundne eller forventede tilbagebetalinger

— midlertidige foranstaltninger, der er truffet af medlemsstaterne for at sikre tilbagebetalingen af beløb, der er udbetalt uberettiget

— administrativ og retslig forfølgning, der er indledt med henblik på tilbagebetaling af beløb, der er udbetalt uberettiget, og om iværksættelsen af sanktioner

— grundene til eventuel standsning af sager vedrørende tilbagebetaling; Kommissionen underrettes så vidt muligt, inden der træffes afgørelse

— eventuel standsning af strafferetlig forfølgning.

▼M1

De medlemsstater, som modtager støtte, meddeler Kommissionen de administrative eller retslige afgørelser eller de vigtigste elementer heri vedrørende afslutningen af de omhandlede sager og oplyser navnlig, om de konstaterede elementer giver anledning til mistanke om svig.

2. Hvis en medlemsstat, som modtager støtte, skønner, at der ikke vil kunne opnås eller forventes tilbagebetaling, giver den i en særlig meddelelse Kommissionen underretning om det ikke-tilbagebetalte beløb og redegør for, hvorfor beløbet efter dens mening bør afholdes af Fællesskabet eller af den medlemsstat, som modtager støtte.

Oplysningerne skal være så detaljerede, at Kommissionen så hurtigt som muligt og i samråd med myndighederne i den berørte medlemsstat kan beslutte, hvem der skal bære ansvaret for de finansielle konsekvenser som omhandlet i artikel 12, stk. 1, tredje led, i forordning (EF) nr. 1164/94.

Meddelelsen skal som minimum indeholde:

a) datoen for sidste udbetaling til gennemførelsesorganet og/eller den endelige støttemodtager

b) kopi af anmodningen om tilbagebetaling

c) kopi af det dokument, der bevidner gennemførelsesorganets eller den endelige støttemodtagers insolvens, hvis et sådant forefindes

d) en kort beskrivelse af de foranstaltninger med tilhørende datoer, som medlemsstaten har truffet for at inddrive det omhandlede beløb.

▼B

3. I det i stk. 2 omhandlede tilfælde kan Kommissionen udtrykkeligt anmode den pågældende medlemsstat om at fortsætte tilbagebetalingsproceduren.

Artikel 6

Har medlemsstaterne ikke nogen uregelmæssigheder at meddele i løbet af referenceperioden, underretter de ligeledes Kommissionen herom ifølge reglerne i artikel 3, stk. 1.

▼M1

Artikel 6a

De oplysninger, der kræves ifølge artikel 3 og 4 samt artikel 5, stk. 1, skal så vidt muligt fremsendes elektronisk gennem det modul, som Kommissionen har oprettet til formålet, via en sikker forbindelse.

▼B

Artikel 7

Hvis en medlemsstats kompetente myndigheder efter udtrykkelig anmodning fra Kommissionen beslutter at indlede eller fortsætte en retssag med henblik på tilbagebetaling af uberettiget udbetalte beløb, kan Kommissionen påtage sig helt eller delvis at godtgøre medlemsstatens omkostninger og direkte sagsomkostninger, mod forelæggelse af dokumentation, også selv om sagen ikke fører til domfældelse.

Artikel 8

1. Kommissionen opretholder passende kontakter med de pågældende medlemsstater for at supplere de meddelte oplysninger om de i artikel 3 nævnte uregelmæssigheder og om de i artikel 5 nævnte sager, særlig om mulighederne for tilbagebetaling.

2. Uanset de i stk. 1 omhandlede kontakter, underretter Kommissionen medlemsstaterne, når uregelmæssighedernes art giver grund til at antage, at samme eller lignende praksis kan anvendes i andre medlemsstater.

3. Kommissionen tilrettelægger informationsmøder på fællesskabsplan for medlemsstaternes repræsentanter på området for sammen med dem at undersøge de oplysninger, der er modtaget på grundlag af artikel 3, 4 og 5 og af stk. 1 i nærværende artikel, særlig med henblik på de konklusioner, der kan drages deraf med hensyn til uregelmæssighederne, forebyggelsesforanstaltningerne og forfølgningen.

4. Skulle der ved anvendelsen af gældende forskrifter vise sig at være et hul i bestemmelserne til skade for Fællesskabets interesser, konsulterer medlemsstaterne og Kommissionen hinanden på begæring af en medlemsstat eller Kommissionen med henblik på at udbedre skaden.

▼M1

Artikel 8a

Kommissionen kan benytte alle oplysninger af generel eller operationel art, som er meddelt af medlemsstaterne i henhold til denne forordning, til at foretage risikovurderinger ved hjælp af egnet informationsteknologi og på grundlag af de opnåede oplysninger udarbejde rapporter og varslinger for at øge opmærksomheden omkring identificerede risici.

▼B

Artikel 9

Kommissionen underretter regelmæssigt medlemsstaterne inden for rammerne af Det Rådgivende Udvalg til Koordinering af Bedrageribekæmpelse om de opdagede uregelmæssigheders finansielle størrelsesorden og om de forskellige kategorier af uregelmæssigheder opdelt efter antal og art.

Artikel 10

1. Medlemsstaterne og Kommissionen træffer alle nødvendige foranstaltninger for at sikre, at de oplysninger, de udveksler, behandles fortroligt.

2. De oplysninger, der er omfattet af nærværende forordning, må navnlig ikke meddeles andre personer end dem, der i medlemsstaterne eller i fællesskabsinstitutionerne i kraft af deres stilling er bemyndiget til at kende til dem, medmindre den medlemsstat, som har afgivet oplysningerne, udtrykkeligt har indvilliget deri.

▼M1

3. Når Kommissionen og medlemsstaterne behandler personoplysninger i medfør af denne forordning, skal de overholde fællesskabsbestemmelserne og de nationale bestemmelser om beskyttelse af sådanne oplysninger, herunder navnlig bestemmelserne i direktiv 95/46/EF og i givet fald i forordning (EF) nr. 45/2001.

▼B

4. Alle oplysninger, der er blevet meddelt eller modtaget i medfør af denne forordning, er, uanset formen, omfattet af tavshedspligt, og nyder den samme beskyttelse, som lignende oplysninger har efter den nationale lovgivning i den medlemsstat, som har modtaget oplysningerne, og efter de tilsvarende bestemmelser, der gælder for Fællesskabets institutioner.

Desuden kan disse oplysninger kun anvendes til de i denne forordning nævnte formål, medmindre de myndigheder, der har meddelt oplysningerne, udtrykkeligt har givet deres tilladelse, og på betingelse af, at de gældende forskrifter i den medlemsstat, hvor myndigheden, der har modtaget oplysningerne, befinder sig, ikke er til hinder for en sådan videregivelse eller anvendelse.

5. Stk. 1 til 4 er ikke til hinder for, at oplysninger, der er indhentet i medfør af denne forordning, anvendes i forbindelse med retssager eller retsforfølgning som følge af, at fællesskabsbestemmelserne om Samhørighedsfonden ikke er blevet overholdt. Den kompetente myndighed i den medlemsstat, som har meddelt disse oplysninger, underrettes om en sådan anvendelse.

6. Når en medlemsstat meddeler Kommissionen, at en fysisk eller juridisk person, hvis navn den har fået oplyst i medfør af bestemmelserne i denne forordning, efter yderligere undersøgelser har vist sig ikke at være impliceret i en uregelmæssighed, meddeler Kommissionen straks dette til dem, der i henhold til denne forordning har fået meddelt navnet. Personen behandles ikke længere som en person, der er impliceret i den pågældende uregelmæssighed på grundlag af den første meddelelse.

Artikel 11

I tilfælde af samfinansiering mellem Samhørighedsfonden og en medlemsstat fordeles de tilbagebetalte beløb mellem Fællesskabet og medlemsstaten i forhold til de udgifter, de allerede hver især har afholdt.

▼M1

Artikel 12

1. Vedrører uregelmæssighederne beløb på under 10 000 EUR for så vidt angår Fællesskabets bidrag, sender medlemsstaterne kun oplysningerne i artikel 3 og 5 til Kommissionen på dennes udtrykkelige begæring.

2. De medlemsstater, der endnu ikke har indført euroen som valuta på datoen for opdagelsen af uregelmæssigheden, skal omregne den omhandlede udgift fra national valuta til euro. Til omregningen af beløbet til euro anvendes Kommissionens månedlige omregningskurs i den måned, hvor udgiften er eller ville blive opført i regnskabet af den betalingsmyndighed, der er ansvarlig for det omhandlede operationelle program. Kommissionen offentliggør hver måned denne omregningskurs elektronisk.

▼B

Artikel 13

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Tidsrummet fra den dag, hvor forordningen træder i kraft, indtil udgangen af det pågældende kvartal anses som et kvartal i henhold til artikel 3 og 5.

Denne forordning er bindende i alle enkeltheder og gælder umiddelbart i hver medlemsstat.